OpenLLM-France/wikimedia huggingface dataset:
# Front Democràtic Nacional Antiimperialista

El Front Democràtic Nacional Antiimperialista (FDNAI), (en hangul: 반제민족민주전선 (반제민전) és una organització clandestina de Corea del Sud, considerada com un partit polític socialista per Corea del Nord i com un grup pro-nord-coreà per Corea del Sud. És l'única organització sud-coreana que manté una missió en Pyongyang.

## Història

Va ser fundat amb el nom de Partit Revolucionari per la Reunificació el 25 d'agost de 1969. Després va canviar el seu nom al de Front Democràtic Nacional de Corea del Sud (en hangul: 한국민족민주전선 (한민전)) el 27 de juliol de 1985, per a finalment adoptar l'actual nom el 23 de març de 2005.
EL FDNAI es regeix per la idea Juche de Corea del Nord. El seus objectius son dur a terme una revolució popular al sud, aconseguir la independència mitjançant la retirada de tropes i bases dels Estats Units, i la reunificació coreana. La seva història es remunta a 1964 amb la formació d'un comitè per crear el partit encara que oficialment va ser fundat el 1969 per Kim Jongtae i Choi Yongdo. Ambdós foren executats per la dictadura de Park Chung-hee, juntament amb altres líders del partit. Altres membres del partit van ser condemnats a llargues penes de presó, i l'esposa de Kim Jongtae i els seus dos fills van ser desapareguts.
L'organització està il·legalitzada a Corea del Sud sota la Llei de Seguretat Nacional, però opera de manera clandestina. Té una missió a Pyongyang i una altra al Japó. És similar en organització al Front Democràtic per a la Reunificació de la Pàtria, el front popular de iure nord-coreà; de vegades se l'anomena Front Democràtic Nacional de Corea del Sud.

## Referències

* ↑ . DIANE Publishing. ISBN 9781428910706.
* ↑ Berg, J.S.. . McFarland, Incorporated Publishers. ISBN 9780786451982.
# Mortal Engines Quartet

Mortal Engines Quartet (o també Hungry City Chronicles, Predator Cities) és una trilogia de novel·les fantàstiques, escrita per Philip Reeve.
Sota l'aparença d'història infantil, Serie máquinas mortales resulta atractiva també pels adults, tot i que a diferent nivell. Al tenir un toc juvenil, juntament amb grans dosis de filosofia i múltiples al·legories.
L'any 2018 es va estrenar l'adaptació cinematogràfica del primer llibre, dirigida per Christian Rivers, amb el nom de Mortal Engines.

## Personatges

* Tom Natsworthy
* Hester Shaw
* Wren Natsworthy
* Theo Ngoni
* Chudleigh Pomeroy
* Anna Fang
* Shrike

## Referències

* Hahn, Daniel. The Oxford Companion to Children's Literature. Oxford University Press, 1 juny 2015, p. 2. ISBN 978-0199695140.
* Keazor, Henry. «'Mortal Engines' und 'Infernal Devices': Architektur- und Technologie-Nostalgie bei Philip Reeve». A: Techniknostalgie und Retrotechnologie, 2010, p. 129 - 147.
* ↑ «The Mortal Engines Quartet…». Arxivat de l'original el 1 juny 2014. [Consulta: 17 juliol 2014].
* ↑ Reeve, Philip. «Mortal Engines: New Look, New Series Title.». The Curious World of Philip Reeve, 27-05-2012. [Consulta: 9 agost 2012].
* ↑ Baker, Deirdre. «More, What Came from the Stars, Summer of the Gypsy Moths, Mortal Engines, The Girl With Borrowed Wings: mini reviews». Toronto Star, 04-08-2012. [Consulta: 9 agost 2012].

## Enllaços externs

* (anglès) Lloc web oficial Arxivat 2019-12-06 a Wayback Machine.
# Trencanous

«Trencanous» té aquests significats:
* Trencanous (estri), estri dissenyat per a obrir fruits secs partint-ne la closca
* El Trencanous, ballet amb partitura de Txaikovski, estrenat el 1892 al Teatre Mariïnski de Sant Petersburg
* Zoologia:
** Trencanous americà o trencanous de Clark (Nucifraga columbiana), representant americà del gènere Nucifraga
** Trencanous de Caixmir (Nucifraga multipunctata), ocell de la família dels còrvids (Corvidae) que habita boscos de coníferes a l'Himalaia occidental
** Trencanous eurasiàtic (Nucifraga caryocatactes), membre de la família Corvidae àmpliament distribuït pels boscos freds i muntanyes del Vell Món
* Medicina:
** Esòfag en trencanous, trastorn del moviment de l'esòfag caracteritzat per contraccions del múscul de l'esòfag amb una amplitud o durada excessives
** Síndrome del trencanous, trastorn provocat per la compressió de la vena renal esquerra entre l'aorta abdominal i l'artèria mesentèrica superior
# Hudimiri

Hudimiri (Khudimiri) fou un regne situat segurament a l'est de l'Elam, esmentat a les fonts assíries només durant el regnat d'Assurbanipal; el 649 aC Nabubelshumate va fugir del País de la Mar o Bit Yakin i es va refugiar a Hudimiri i els assiris van construir uns vaixells per perseguir-lo. Això suggereix que estaria a la zona de la desembocadura de l'Ulai o Ulaya (probablement el modern Karun o alternativament el Karkheh o el Šāur). El 641 aC el rei Pizlame o Pizlume d'Ḫudimiri va enviar regals a Assurbanipal després de la seva victòria sobre Elam; al mateix temps hi va enviar regals Kuraš (Cir I d'Anshan) rei de Parsuwash o Parsuwash però això no implica necessàriament la proximitat dels dos regnes si bé no la descarta.

## Referències

* ↑ Enciclopèdia Irànica, Inna Medvedskaya, article Hudimiri.
# Goes (Zelanda)

Goes (zelandès Goes) és un municipi de la província de Zelanda, al sud dels Països Baixos. L'1 de gener de 2009 tenia 36.741 habitants repartits per una superfície de 102,09 km² (dels quals 9,25 km² corresponen a aigua). Limita al nord amb Noord-Beveland, a l'oest amb Middelburg, a l'est amb Kapelle i al sud amb Borsele.

## Centres de població

* Eindewege
* Goes
* 's-Heer Arendskerke
* 's-Heer Hendrikskinderen
* Kattendijke
* Kloetinge
* Oud-Sabbinge
* Wilhelminadorp
* Wolphaartsdijk

## Ajuntament

Eleccions locals :
| Partit | % 2002 | % 2006 | Esc 2002 | Esc 2006 |
| PvdA | 20,3 | 27,4 | 5 | 7 |
| CDA | 25,9 | 21,9 | 7 | 6 |
| VVD | 16,5 | 17,6 | 4 | 4 |
| SGP/ChristenUnie | 15,5 | 14,5 | 4 | 4 |
| GroenLinks | 14,5 | 13,3 | 3 | 3 |
| D66 | 7,3 | 5,3 | 2 | 1 |
| total | 54,0 | 57,0 | 25 | 25 |

## Monuments i llocs d'interès

* La torre d'aigua
* Casa Brugwachtershuis
* Casa de la vila
* Molí Nooit Gedacht

## Enllaços externs

* www.goes.nl
Viccionari
# Fluxó

En física, un fluxó és un quàntic de flux electromagnètic. El terme pot tenir qualsevol dels diversos significats relacionats.
En el context de la superconductivitat, en els superconductors de tipus II es poden formar fluxons (també coneguts com a vòrtex d'Abrikóssov) quan el camp aplicat es troba entre $B_{c_{1}}$i $B_{c_{2}}$. El fluxó és un petit bigoti de fase normal envoltat de fase superconductora, i els supercorrents circulen pel nucli normal. El camp magnètic a través d'aquest bigoti i el seu veïnat, que té una mida de l'ordre de la profunditat de penetració de Londres $\lambda _{L}$ (~100 nm), es quantifica a causa de les propietats de fase del potencial del vector magnètic en electrodinàmica quàntica, vegeu quàntic de flux magnètic per a més detalls.
En el context de llargues unions de túnel de Josephson superconductor-aïllant-superconductor, un fluxó (també conegut com a vòrtex de Josephson) està format per supercorrents circulants i no té un nucli normal a la barrera de túnel. Els supercorrents circulen just al voltant del centre matemàtic d'un fluxó, que es troba amb la barrera (aïllant) de Josephson. De nou, el flux magnètic creat per supercorrents circulants és igual a un quàntic de flux magnètic $\Phi _{0}$(o menys, si els elèctrodes superconductors de la unió Josephson són més prims que $\lambda _{L}$).
En el context del modelatge numèric MHD, un fluxó és una línia de camp magnètic discretitzada, que representa una quantitat finita de flux magnètic en un paquet localitzat del model. Els models de Fluxon estan dissenyats explícitament per preservar la topologia del camp magnètic, superant els efectes de resistivitat numèrica en els models eulerians.

## Referències

* ↑ «Force-free Fluxons» (en anglès). http://solar.physics.montana.edu.+[Consulta: 29 novembre 2022].
* ↑ Dobrovolskiy, O. V.; Sachser, R.; Brächer, T.; Fischer, T.; Kruglyak, V. V. «Magnon-Fluxon interaction in a ferromagnet/superconductor heterostructure». Nature Physics, 15, 5, 01-05-2019, pàg. 477–482. DOI: 10.1038/s41567-019-0428-5. ISSN: 1745-2473.
* ↑ Fedorov, Kirill. «Fluxon readout for superconducting flux qubits» (en anglès). https://publikationen.bibliothek.kit.edu,+2013.+[Consulta: 29 novembre 2022].
# New Houlka

New Houlka és una població dels Estats Units a l'estat de Mississipi. Segons el cens del 2000 tenia 710 habitants.

## Demografia

Segons el cens del 2000, New Houlka tenia 710 habitants, 285 habitatges, i 186 famílies. La densitat de població era de 224,7 habitants per km².
Dels 285 habitatges en un 34,4% hi vivien nens de menys de 18 anys, en un 43,5% hi vivien parelles casades, en un 18,6% dones solteres, i en un 34,7% no eren unitats familiars. En el 31,9% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,16.
Per edats la població es repartia de la següent manera: un 29,4% tenia menys de 18 anys, un 7,9% entre 18 i 24, un 28,9% entre 25 i 44, un 19,3% de 45 a 60 i un 14,5% 65 anys o més.
L'edat mediana era de 34 anys. Per cada 100 dones de 18 o més anys hi havia 80,9 homes.
La renda mediana per habitatge era de 20.417 $ i la renda mediana per família de 28.958 $. Els homes tenien una renda mediana de 22.353 $ mentre que les dones 18.542 $. La renda per capita de la població era de 10.812 $. Entorn del 20% de les famílies i el 24,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Houlka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- New Houlka». American Fact Finder. Oficina del Cens dels Estats Units, 12-01-2010.
# Setge d'Ull

El Setge d'Ull, de 1283 fou una de les batalles de la Croada contra la Corona d'Aragó

## Antecedents

El Papa Martí IV, que havia succeït Climent IV va declarar al rei Pere el Gran privat dels seus regnes a causa de la intervenció catalana a Sicília arran de les vespres sicilianes, i donà la investidura a Felip III de França com a rei d'Aragó, rei de València i Comte de Barcelona el 27 d'agost de 1283. Pere el Gran es trobava a Tarassona de tornada de l'astuta jugada del desafiament de Bordeus on es va quedar per fer front a les tensions amb el Senyoriu d'Albarrasí i el Regne de Navarra intervingut el 1274 a la mort d'Enric I de Navarra per Felip III de França.

## El setge

El 1283 Eustaqui de Beaumarchais, governador del Regne de Navarra, vassall del Regne de França, volent exercir drets de Felip III de França, al front d'un exèrcit francès de quatre mil cavallers i infanteria, va irrompre uns pocs quilòmetres al Regne d'Aragó, travessant la frontera per Sangüesa per refer-se del despit que va significar el desafiament de Bordeus.
Un cop arribats a la vila d'Ull, a l'actual municipi de Navardún, després d'assaltar l'arrabal i la barbacana els atacants van enderrocar part de la torre major del castell amb màquines de guerra, i seguidament van calar-hi foc. Hi va morir la major part de l'escassa guarnició, i capturaren el tinent Eximén de Artieda.

## Conseqüències

Després de la conquesta del castell, foren destruïdes les viles d'Ull, Lerda i Filera, i conquerides les viles de Bailo, Arbués i Berdún.
Poques setmanes més tard Eustaqui de Beaumarchais atacaria la Vall d'Aran, incorporant-la al Regne de França.
Es va pactar una treva amb el regne de Navarra fins a l'1 de febrer de 1284. Finalment la resposta a l'intent d'invasió de Felip III de França a la Corona d'Aragó des del Regne de Navarra del 1283 es va tancar amb el contraatac de Pere el Gran a l'horta de Tudela. El rei va deixar la mà lliure als almogàvers, que van talar l'horta sembrant el terror.

## Referències

* ↑ (francès) Ernest Delamont: Histoire du roussillon
* 1 2 (castellà) Jerónimo Zurita: Anales de Aragón Arxivat 2009-04-13 a Wayback Machine.
* ↑ (castellà) Gran Enciclopedia Aragonesa: Navardún
* ↑ F. Valls Taberner i Ferran Soldevila: "Història de Catalunya" 3a ed (1972) Vol.1 p. 187
# Toxòpids

Els toxòpids (Toxopidae) són una petita família d'aranyes araneomorfes descrita per primera vegada per Hickman el 1940. Durant molts anys va formar part dels dèsids (Desidae) com a subfamília, tot i que els dubtes ja van ser considerats. Un estudi filogenètic molecular a gran-escala realitzat l'any 2016 va determinar el seu nivell taxonòmic de família.

## Sistemàtica

Segons el World Spider Catalog amb data de 10 de gener de 2019 hi ha reconeguts els següents gèneres:
* Gasparia Marples, 1956
* Gohia Dalmas, 1917
* Hapona Forster, 1970
* Hulua Forster & Wilton, 1973
* Jamara Davies, 1995
* Laestrygones Urquhart, 1894
* Lamina Forster, 1970
* Midgee Davies, 1995
* Myro O. Pickard-Cambridge, 1876
* Neomyro Forster & Wilton, 1973
* Ommatauxesis Simon, 1903
* Otagoa Forster, 1970
* Toxops Hickman, 1940
* Toxopsoides Forster & Wilton, 1973

## Referències

* 1 2 «[wsc.nmbe Family Toxopidae Hickman, 1940 (genus list)]». World Spider Catalog. [Consulta: 13 maig 2018].
* ↑ «Currently valid spider genera and species». World Spider Catalog. [Consulta: 13 maig 2018].
* ↑ Jocqué, R. «Halidae, a new spider family from Madagascar (Araneae)». Bulletin of the British Arachnological Society, 9, 1994, p. 281–289.
* ↑ Wheeler, Ward C.; Coddington, Jonathan A.; Crowley, Louise M.; Dimitrov, Dimitar «The spider tree of life: phylogeny of Araneae based on target-gene analyses from an extensive taxon sampling». Cladistics, 2016. DOI: 10.1111/cla.12182.
* ↑ (anglès) Referència World Spider Catalog : Toxopidae +base de dades . Accés el 19 de gener de 2019
# Herbeumont

Herbeumont (en való Arbûmont) és un municipi belga de la província de Luxemburg a la regió valona. Està travessant els rius Semois i Vierre, i comprèn les localitats de Herbeumont, Saint-Médard, Straimont, Martilly, Gribomont i Menugoutte.

## Enllaços externs

* Web del Royal Syndicat d'initiative d'Herbeumont
* Martilly.be
* Web de la societat de pesca de Martilly Arxivat 2007-10-20 a Wayback Machine.
* Artesanat luxemburguès
# Kilobit per segon

Un kilobit per segon és una unitat de mesura que es fa servir a les telecomunicacions i la informàtica per calcular la capacitat de transferència d'informació a través d'una xarxa. L'abreviatura és kbps. Equival a 1000 bits per segon. S'ha de tenir en compte que les unitats de velocitat de transferència d'informació es relacionen en potències de base 10.
Exemple:
    64kbps=1000 x 64=64000bits/s
En algunes ocasions les dades s'expressen en bytes per segon (Bps), llavors un KBps és igual a un kilobyte per segon, un MBps és igual a un megabyte per segon i un GBps és igual a un gigabyte per segon.
# New Hope (Tennessee)

New Hope és una població dels Estats Units a l'estat de Tennessee. Segons el cens del 2000 tenia 1.043 habitants.

## Demografia

Segons el cens del 2000, New Hope tenia 1.043 habitants, 400 habitatges, i 303 famílies. La densitat de població era de 39 habitants/km².
Dels 400 habitatges en un 36,3% hi vivien nens de menys de 18 anys, en un 63,8% hi vivien parelles casades, en un 8,8% dones solteres, i en un 24,3% no eren unitats familiars. En el 21,8% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,02.
Per edats la població es repartia de la següent manera: un 26,7% tenia menys de 18 anys, un 6,4% entre 18 i 24, un 31,4% entre 25 i 44, un 26,6% de 45 a 60 i un 8,9% 65 anys o més.
L'edat mediana era de 36 anys. Per cada 100 dones de 18 o més anys hi havia 88,9 homes.
La renda mediana per habitatge era de 35.179 $ i la renda mediana per família de 38.500 $. Els homes tenien una renda mediana de 31.771 $ mentre que les dones 23.438 $. La renda per capita de la població era de 15.424 $. Entorn del 13% de les famílies i el 14,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Hope». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- New Hope». American Fact Finder. Oficina del Cens dels Estats Units, 12-01-2010.
# Sejong

Sejong el Gran (7 de maig de 1397 – 18 de maig de 1450) va ser un rei coreà de la Dinastia Joseon, lingüista i inventor que va pujar al tron el 1418. Se'l considera una de les figures més importants de la història coreana. Tenia gran interès per l'agricultura, l'astronomia i la medicina, i se li atribueixen, entre altres contribucions científiques, l'invent d'un rellotge de sol i un d'aigua. Veient que la major part del poble coreà no sabia llegir ni escriure va idear un sistema d'escriptura senzill i efectiu per a aconseguir eliminar l'analfabetisme: l'hangul. Per aquest motiu, l'any 1989 es va crear el Premi d'Alfabetització de la UNESCO Rei Sejong, patrocinat pel govern de Corea del Sud.
Sejong el Gran va crear l'alfabet hangul en veure que els seus súbdits només podien comunicar-se oralment, ja que els caràcters xinesos no eren capaços d'expressar els termes coreans pel que fa a pensaments i sentiments. El sistema d'escriptura emprat en aquells moments (l'idu) era molt complicat, i només estava a l'abast dels homes de la privilegiada aristocràcia, que tenien l'educació i el temps necessaris per a poder-se dedicar al seu aprenentatge i, així, poder llegir i escriure amb fluïdesa. El rei, doncs, va crear l'hangul com un sistema senzill de lectura i d'escriptura per a combatre l'elevada taxa d'analfabetisme del seu poble i, gràcies a això, va aconseguir que quedés pràcticament erradicat.

## Referències

* ↑ Premi Rei Sejong, al web de la UNESCO (castellà)
* ↑ A history of writing, llibre escrit per Steven Roger Fischer (anglès)
* ↑ Breu explicació de l'hangul Arxivat 2013-03-26 a Wayback Machine. (castellà)

## Vegeu també

* Llista de reis de Corea

## Enllaços externs

* Fites del rei Sejong al web Koreana Arxivat 2016-03-10 a Wayback Machine. (castellà) PDF
# Toya Turner

Toya Turner (29 de desembre) és una actriu estatunidenca d'origen jamaicà. Tot i que interpretà diversos papers d'ençà del 2008, i que intervingué sovint com a veu de personatges a diferents pel·lícules, va ser el 2020 quan es revelà internacionalment gràcies al seu rol de Shotgun Mary a la sèrie de Netflix: Warrior Nun.
# Hoz de Jaca

Hoz de Jaca (aragonès: Oz de Tena) és un municipi aragonès situat a la província d'Osca i enquadrat a la comarca de l'Alt Gàllego. El municipi forma part de la zona del Port de Otal-Cotefablo, Lloc d'Importància Comunitaria.

## Referències

* ↑ «Gran Enciclopèdia Aragonesa, Hoz de Jaca». Arxivat de l'original el 2016-09-13. [Consulta: 12 juliol 2016].
# Konstandinos Konstandinu

Konstandinos Konstandinu (grec: Κωνσταντίνος Κωνσταντίνου) (segle XIX - valor desconegut) fou un ciclista grec. Va competir als Jocs Olímpics d'Estiu de 1896.
Konstandinu competia en la cursa en carretera, una competició de 87 quilòmetres que portava ciclistes des d'Atenes fins a Marató i tornar. No va acabar en els tres millors, encara que el seu lloc exacte es troba entre el quart i el setè, ja que la seva marca no va ser registrada. També va competir en la categoria de 12 hores, però va abandonar quan faltaven 3 hores.

## Referències

* ↑ «Olympedia – Konstantinos Konstantinou». [Consulta: 28 gener 2022].
# Gran Premi d'Alemanya del 1976

Resultats del Gran Premi d'Alemanya de Fórmula 1 de la temporada 1976, disputat al circuit de Nürburgring l'1 d'agost del 1976.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 11 | James Hunt | McLaren - Ford | 14 | 1h 41' 42. 7 | 1 | 9 |
| 2 | 3 | Jody Scheckter | Tyrrell - Ford | 14 | + 27.7 s | 8 | 6 |
| 3 | 12 | Jochen Mass | McLaren - Ford | 14 | + 52.4 s | 9 | 4 |
| 4 | 8 | Carlos Pace | Brabham - Alfa Romeo | 14 | + 54.2 s | 7 | 3 |
| 5 | 6 | Gunnar Nilsson | Lotus - Ford | 14 | + 1' 57.3 min. | 16 | 2 |
| 6 | 77 | Rolf Stommelen | Brabham - Alfa Romeo | 14 | + 2' 30.3 min. | 15 | 1 |
| 7 | 28 | John Watson | Penske - Ford | 14 | + 2' 33.9 min. | 19 | |
| 8 | 16 | Tom Pryce | Shadow - Ford | 14 | + 2' 48.2 min. | 18 | |
| 9 | 2 | Clay Regazzoni | Ferrari | 14 | + 3' 46.0 min. | 5 | |
| 10 | 19 | Alan Jones | Surtees - Ford | 14 | + 3' 47.3 min. | 14 | |
| 11 | 17 | Jean Pierre Jarier | Shadow - Ford | 14 | + 4' 51.7 min. | 23 | |
| 12 | 5 | Mario Andretti | Lotus - Ford | 14 | + 4' 58.1 min. | 12 | |
| 13 | 30 | Emerson Fittipaldi | Fittipaldi - Ford | 14 | + 5' 25.2 min. | 20 | |
| 14 | 40 | Alessandro Pesenti Rossi | Tyrrell - Ford | 13 | + 1 Volta | 26 | |
| 15 | 25 | Guy Edwards | Hesketh - Ford | 13 | + 1 Volta | 25 | |
| Ret | 20 | Arturo Merzario | Wolf - Williams - Ford | 3 | Frens | 21 | |
| Ret | 9 | Vittorio Brambilla | March - Ford | 1 | Accident | 13 | |
| Ret | 4 | Patrick Depailler | Tyrrell - Ford | 0 | Accident | 3 | |
| Ret | 7 | Carlos Reutemann | Brabham - Alfa Romeo | 0 | Prob. amb el combustible | 10 | |
| Ret | 10 | Ronnie Peterson | March - Ford | 0 | Accident | 11 | |
| Ret | 34 | Hans Joachim Stuck | March - Ford | 0 | Embragatge | 4 | |
| Ret | 26 | Jacques Laffite | Ligier - Matra | 0 | Caixa canvi | 6 | |
| Ret | 22 | Chris Amon | Ensign - Ford | | Retirat després de la 1ª cursa | 17 | |
| Ret | 1 | Niki Lauda | Ferrari | | Accident a la 1ª cursa | 2 | |
| Ret | 18 | Brett Lunger | Surtees - Ford | | Accident a la 1ª cursa | 24 | |
| Ret | 24 | Harald Ertl | Hesketh - Ford | | Accident a la 1ª cursa | 22 | |
| NVQ | 33 | Lella Lombardi | Brabham - Ford | | Cotxe retirat | | |
| NVQ | 38 | Henri Pescarolo | Surtees - Ford | | | | |

## Altres

* Pole: James Hunt 7' 06. 5
* Volta ràpida: Jody Scheckter 7' 10. 8 (a la volta 13)
* En aquest GP va tenir lloc un dels accidents més famosos de la F1, el de Niki Lauda greument ferit i cremant-se sent salvat per altres pilots.

## Referències

* «Web Oficial de la Fórmula 1». [Consulta: 06 - 04 - 2010].
# Foster (Nebraska)

Foster és una població dels Estats Units a l'estat de Nebraska. Segons el cens del 2000 tenia 63 habitants.

## Demografia

Segons el cens del 2000, Foster tenia 63 habitants, 32 habitatges, i 16 famílies. La densitat de població era de 110,6 habitants per km².
Dels 32 habitatges en un 18,8% hi vivien nens de menys de 18 anys, en un 50% hi vivien parelles casades, en un 3,1% dones solteres, i en un 46,9% no eren unitats familiars. En el 46,9% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,97 i el nombre mitjà de persones que vivien en cada família era de 2,82.
Per edats la població es repartia de la següent manera: un 20,6% tenia menys de 18 anys, un 3,2% entre 18 i 24, un 27% entre 25 i 44, un 22,2% de 45 a 60 i un 27% 65 anys o més.
L'edat mediana era de 44 anys. Per cada 100 dones de 18 o més anys hi havia 150 homes.
La renda mediana per habitatge era de 30.625 $ i la renda mediana per família de 41.250 $. Els homes tenien una renda mediana de 26.250 $ mentre que les dones 16.667 $. La renda per capita de la població era de 17.127 $. Cap de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Foster». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Foster». American Fact Finder. Oficina del Cens dels Estats Units, 12-01-2010.